Diari Oficial de la Generalitat Valenciana


Sumari del DOGV 5459, del 27-02-2007 (2007/1987)

RESOLUCIÓ de 4 de gener de 2007, de la Direcció General d'Energia, per la qual es deixa sense efecte la Resolució de 6 de setembre de 2004, de la Direcció General d'Energia, per mitjà de la qual s'atorga a Iberdrola Distribución Eléctrica, SAU, autorització administrativa i aprovació del projecte tècnic d'execució per a la modificació de les instal·lacions elèctriques de distribució corresponents a la subestació transformadora denominada ST Alzira, ubicada en el terme municipal d'Alzira, província de València, i es procedix a arxivar l'expedient (ATASCT/2004/46).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5459

Data del DOGV
:   27-02-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/1987


Data del document
:   04-01-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Alzira
    * empresa privada
    * subministrament d'energia elèctrica

Vist l'escrit de 27 de novembre de 2006 presentat per Iberdrola Distribución Eléctrica, SAU, davant del Servici Territorial d'Energia de València en l'expedient de referència per mitjà del qual sol·licita l'anul·lació i arxivament d'este amb motiu dels canvis hi haguts en la planificació del desplegament de la xarxa de transport d'energia elèctrica i remés l'expedient pel Servici Territorial amb data 12.12.2006 a esta Direcció General d'Energia.  
Vist que, amb data 6 de setembre de 2004, va ser dictada la resolució per esta Direcció General d'Energia per mitjà de la qual s'atorga a Iberdrola Distribución Eléctrica, SAU, autorització administrativa per a la construcció de les instal·lacions elèctriques de distribució corresponents a la modificació de la subestació transformadora denominada ST Alzira, situada en el terme municipal d'Alzira, en la província de València, en la carretera comarcal d'Alberic a Sueca, km 6,7, amb accés des de la mateixa carretera.  
Que en esta i igualment, s'aprova el projecte tècnic d'execució de l'esmentada modificació descrita firmat per l'enginyer industrial Sra. Silvia Sedano Martín i visat pel Col·legi Oficial d'Enginyers Superiors Industrials de la Comunitat Valenciana i Albacete amb data 5 de gener de 2004.  
Vist que la referida resolució quedava sotmesa a la condició que es transcriu a continuació: "El termini previst per a l'execució de les instal·lacions és de dotze mesos comptadors a partir de la notificació de la present resolució. No obstant això, amb anterioritat a l'acabament del dit termini, Iberdrola Distribución Eléctrica, SAU, podrà sol·licitar una ampliació d'este per mitjà d'una sol·licitud motivada davant d'esta Direcció General d'Energia. Una vegada executat el projecte, s'haurà de presentar una sol·licitud de posada en servici davant del Servici Territorial Energia de València, acompanyada de la documentació establida reglamentàriament", i s'expressa a continuació que l'administració deixarà sense efecte la dita autorització en qualsevol moment en què observe l'absència de compliment de les condicions imposades en esta.  
Vist que de la documentació que es troba en l'expedient citat, no figura cap sol·licitud sobre modificació dels terminis previstos, tant per a l'execució com per a la seua posada en explotació.  
Atés el contingut de la sol·licitud efectuada per Iberdrola Distribución Eléctrica, SAU, i donada la situació administrativa existent en l'expedient anteriorment citat.  
Atés que la Direcció General d'Energia és competent per a la resolució del present expedient, d'acord amb el que disposa l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Article únic  
Deixar sense efecte la Resolució de 6 de setembre de 2004, dictada per la Direcció General d'Energia de la Conselleria d'Infraestructures i Transport, per mitjà de la qual s'atorga a Iberdrola Distribución Eléctrica, SAU, autorització administrativa i aprovació del projecte tècnic d'execució per a la modificació de les instal·lacions elèctriques de distribució corresponents a la subestació transformadora denominada ST Alzira, ubicada en el terme municipal d'Alzira, província de València i procedir a arxivar l'expedient corresponent.   
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 4 de gener de 2007.- El director general d'Energia: Antonio Cejalvo Lapeña.